Hennika Skjønberg

Henny Kristin «Hennika» Skjønberg (født 8. juli 1949) er en norsk skuespiller. 

 Utdanning og yrkesliv 
Hun gikk ut fra Statens Teaterskole i 1972. Mens hun ennå studerte spilte hun Julie i Riksteatrets Romeo og Julie (med Kai Remlov som Romeo). Etter uteksaminering ble hun engasjert ved det nyetablerte Teatret Vårt i Molde. 

Høsten 1973 gjestet hun som Hedvig i Riksteatret oppsetning av Vildanden, og hun debuterte på Nationaltheatret våren 1974. Her vekslet hun mellom roller i teatrets oppsøkende virksomhet og store oppsetninger på Hovedscenen. 1978–1980 var hun engasjert ved Den Nationale Scene, hvor hun fikk roller som Gretchen i Faust og Laura i Glassmenasjeriet. Ved Nationaltheatret har hun siden tolket en rekke større og mindre roller hos klassiske dramatikere, men også deltatt i mange barneforestillinger som Reisen til julestjernen og Brødrene Løvehjerte. Fra midten av 1990-tallet har hun tatt på seg få større oppdrag, men hun spilte Pauls kone i oppsetningen Festen i 2003.

Skjønberg har ikke opptrådt mye på film, men spilte Eline i Fru Inger til Østråt, som hadde premiere i 1975.  

 Familie 
Hun er datter av skuespillerparet Pål Skjønberg og Elisabeth Bang, søster av Siv Skjønberg og niese av Espen Skjønberg. Hun er oppkalt etter sin farmor, skuespillerinnen Henny Skjønberg, som også kalte seg Hennika. 

 Teaterroller (utvalg)
 År   Rolle  Oppsetting Forfatter  Regi  Teater   Ref.1973HedvigVildandenHenrik IbsenMerete SkavlanRiksteatretGretchenFaustJohann Wolfgang von GoetheDen Nationale SceneLauraGlassmenasjerietTenessee WilliamsDen Nationale Scene1985  Frk. Forsythe  En handelsreisendes død(Death of a Salesman)  Arthur Miller  Kirsten Sørlie  Nationaltheatret  

 Referanser 

 Kilder 
 Nationaltheatret.no: Hennika Skjønberg

 Eksterne lenker 


Kategori:Norske skuespillere
Kategori:Skuespillere ved Nationaltheatret
Kategori:Skuespillere ved Den Nationale Scene
Kategori:Skuespillere ved Riksteatret